Elektron raqamli imzodan foydalangan holda elektron shaklda davlat statistika hisobotini taqdim etish tartibi to‘g‘risida nizomning 1-bandiga o‘zgartirish kiritish haqida

O‘zbekiston Respublikasi “Davlat statistikasi to‘g‘risida”gi Qonunining 51-moddasi va O‘zbekiston Respublikasi Prezidentining 2018-yil 13-iyuldagi “Jahon banki va Xalqaro moliya korporatsiyasining “Biznes yuritish” yillik hisobotida O‘zbekiston Respublikasining reytingini yanada yaxshilash chora-tadbirlari to‘g‘risida”gi PQ-3852-son qaroriga muvofiq, Davlat statistika qo‘mitasi qaror qiladi:
 1. O‘zbekiston Respublikasi Davlat statistika qo‘mitasining 2013-yil 24-iyundagi 3-mb-son qarori (ro‘yxat raqami 2479, 2013-yil 17-iyul) (O‘zbekiston Respublikasi qonun hujjatlari to‘plami, 2013-y., 29-son, 380-modda) bilan tasdiqlangan Elektron raqamli imzodan foydalangan holda elektron shaklda davlat statistika hisobotini taqdim etish tartibi to‘g‘risidagi nizomning 1-bandi ikkinchi xatboshidagi “va muhri” so‘zlari “ , shu jumladan elektron raqamli imzosi” so‘zlari bilan almashtirilsin. 
 2. Mazkur o‘zgartirish O‘zbekiston Respublikasi Axborot texnologiyalari va kommunikatsiyalarini rivojlantirish vazirligi bilan kelishilgan.
 3. Mazkur qaror rasmiy e’lon qilingan kundan e’tiboran kuchga kiradi.